In nomine sanctæ  individuæ Trinitatis, KAROLUS gratiâ Dei Rex. Si ad preces servorum Dei, aurem Celsitudinis nostræ inclinamus, regiæ Celsitudinis opera frequentamus, ac per hoc æternam beatitudinem faciliùs accepturos omnino confidimus. Itaque notum sit omnibus sanctæ Dei Ecclesiæ fidelibus,  nostris, præsentibus atque futuris, quia venerabilis vir Hilbodus Abba,  monachi regendi causâ sibi commissi, ex monasterio Sancti Filiberti, à facie inimicorum Dei,  sanctæ Ecclesiæ, crudelium scilicet Nortmannorum, à quibus multa mala perpessi sunt, fugientes, confugium ad nos lacrymosis vocibus unanimiter fecere; petentes tandem ut aliquem locum eis providentes concedere studeremus, in quo de tantâ infestatione aliquam requiem habere possent,  in suo proposito sine intolerabili necessitatis impedimento perseverantes, Deum pro dimittendis peccatis, quibus tanta mala meremur, devotiùs exorare valerent. Quorum inquam supplicem postulationem clementer audientes, quasdam villas ad refugium eorum habendas, illis libenter concessimus: id est, Madernas cum Ecclesiis,  cum decimis,  omnibus appendiciis suis:  Mesciacum cum capellâ,  cum decimis ejusdem Ecclesiæ, in quâ sunt mansa septem: Apciacum cum duabus Ecclesiis,  mansis undecim, quartásque tres. Et in villâ Massiniaco mansos tres ac medium,  prætereà mansa octo. Et villam Asnerias, villámque Prisciacum mediam, cum appendiciis earum, sicut eas habuit quondam Otbertus. Quæ omnia sunt sita in Comitatu Pictavorum, sive Toarcensium, sive Herbadilici incolarum. Unde etiam Altitudinis nostræ scriptum hoc fieri jussimus, per quod statuimus atque firmamus, ut præfato Hilbodo religioso Abbati, ac monachis sui regiminis, eorúmque successoribus, sine cujusquam contradictione, aut minoratione, sive inquietudine, prædictas res liceat tenere  possidere, atque secundùm institutionem regulæ sancti Benedicti omnimodis administrare; quatenùs ibidem Domino miserante refugiendo sese recepisse congratulentur;  supernam pietatem, ut illis nobísque propicietur, remotâ utcumque infestissimâ persecutione, exorare assiduâ deprecatione delectet. Ut autem hoc sublimitatis nostræ præceptum, pleniorem semper in Dei nomine obtineat firmitatem, manu nostrâ eam subter firmavimus,  de anulo nostro sigillari jussimus. Signum KAROLI gloriosissimi Regis. Data XIIII. Kalendas Februarii, Indictione II. In anno XIIII. regni Karoli gloriosissimi Regis. Actum Aurelianis civitate, in Dei nomine feliciter, amen.